Octubre Centre de Cultura Contemporània

Taula redona «Les publicacions periòdiques en català en l’era digital: reptes i perspectives de futur»
2025-06-20 19:00 (Europe/Andorra) | Aula 1
Amb la participació de:
—Martí Domínguez, Mètode
—Vicent Boscà, Saó
—Violeta Tena, El Temps
—Ferran Archilés, L’Espill
—Vicent Partal, Vilaweb
—Joaquim Noguero, Serra d’Or
—Mosiès Vizcaino, Diari La Veu del País Valencià
Modera: Juli Capilla, Revista de la Safor
En quina situació es troben les publicacions en paper i/o digitals ara com ara? Quins reptes planteja l’allau d’informació que ens acapara i bombardeja diàriament? Quins entrebancs específics patim pel fet de publicar en una llengua minoritzada? Com ha transformat l’era digital les publicacions periòdiques i què podem fer per adaptar-nos-hi? És possible la informació veraç i contrastada enmig de tant de rumor i de l’amenaça de les fake news? Com podem combatre la intrusió en el periodisme professional? Podem aprofitar la conjuntura per sortir-nos-en i fins i tot per progressar enmig d’aquesta allau de confusió i desinformació? Quines són les estratègies de supervivència del periodisme en el moment actual?
Hem volgut reunir una sèrie de professionals del ram del periodisme perquè parlen i debaten entorn d’una qüestió complexa i de difícil solució però absolutament prioritària si volem preservar els fonaments de les societats lliures, civilitzades i democràtiques.
